‘गत वर्ष यही समयमा मागभन्दा बढी उत्पादन भएर अत्यधिक आपूर्ति भयो । यसका कारण तुलनात्मक रूपमा अहिलेभन्दा सस्तो थियो’, घिमिरेले भने,‘तरकारी आपूर्ति हुने जिल्लामा उत्पादन घट्दा ४० प्रतिशत कम तरकारी भित्रिने गरेको छ ।’ यसको प्रत्यक्ष असर उपभोक्तामा परेको उनको ठहर छ । कालिमाटीमा दैनिक साढे सात सय टन र बल्खु बजारमा अढाइ सय टन तरकारी भित्रिनुपर्नेमा अहिले कालिमाटीमा साढे चार सय र बल्खुमा एक सय ५० टनको हाराहारीमा मात्रै आपूर्ति भइरहेको छ ।
